L 282/558
LV
Eiropas Savienības Oficiālais Vēstnesis
31.10.2022.
2.
Ievērojot šās sadaļas 1. piezīmi, 84. nodaļas 1. piezīmi un 85. nodaļas 1. piezīmi, mašīnu daļas (izņemot pozīciju 8484, 8544, 8545, 8546 un 8547 izstrādājumu daļas) klasificē pēc šādiem noteikumiem:
a) daļas, kas ir kādā no 84. vai 85. nodaļas pozīcijām iekļautie izstrādājumi (izņemot pozīcijas 8409, 8431, 8448, 8466, 8473, 8487, 8503, 8522, 8529, 8538 un 8548), visos gadījumos klasificē atbilstīgi tām paredzētajām pozīcijām;
b) citas daļas, kas paredzētas izmantošanai tikai vai galvenokārt noteikta veida mašīnās vai vairākās vienas pozīcijas mašīnās (ieskaitot pozīcijās 8479 un 8543 iekļautās mašīnas), klasificē kopā ar šīm mašīnām vai attiecīgi pozīcijās 8409, 8431, 8448, 8466, 8473, 8503, 8522, 8529 vai 8538; daļas, kas vienlīdz izmantojamas galvenokārt pozīciju 8517 un 8525 līdz 8528 izstrādājumos, tomēr klasificē pozīcijā 8517, un daļas, kas izmantojamas vienīgi vai galvenokārt pozīcijas 8524 izstrādājumos, klasificē pozīcijā 8529
c) visas pārējās daļas klasificē attiecīgi pozīcijā 8409, 8431, 8448, 8466, 8473, 8503, 8522, 8529 vai 8538 vai, ja tas nav iespējams, pozīcijā 8487 vai 8548.
3.
Ja nav īpašu piebilžu, tad kombinētas mašīnas (kombaini), kas sastāv no divām vai vairākām vienā agregātā savienotām mašīnām, kā arī citas mašīnas, kas izpilda divas vai vairākas papildu vai alternatīvas funkcijas, klasificējamas atbilstīgi to galvenajai funkcijai.
4.
Ja kāda mašīna (ieskaitot kombinētās mašīnas) sastāv no atsevišķiem komponentiem (neatkarīgi no tā, vai tie ir atsevišķi vai savienoti ar cauruļvadiem, transmisijas ierīcēm, elektrokabeļiem vai citām ierīcēm), kas paredzēti tādas funkcijas kopīgai izpildei, kura skaidri noteikta kādā 84. vai 85. nodaļas pozīcijā, tā klasificējama pozīcijā, kas atbilst attiecīgajai funkcijai.
5.
Šajās piezīmēs “mašīna” ir jebkurš mehānisms, mašīna, iekārta, ierīce, aparāts vai ietaise, kas ir iekļauta 84. vai 85. nodaļā.
6.
A) Visā nomenklatūrā jēdziens “elektriskie un elektroniskie atkritumi un lūžņi” nozīmē elektriskus un elektroniskus blokus, iespiedshēmas plates un elektriskus vai elektroniskus izstrādājumus, kas:
a) kļuvuši neizmantojami to sākotnējiem nolūkiem lūzumu, griezumu vai citu procesu ietekmē vai ekonomisku apsvērumu dēļ nav lietderīgi tos labot, rekonstruēt vai atjaunot, lai tie kļūtu derīgi izmantošanai sākotnējiem nolūkiem, un
b) ir iepakoti vai nosūtīti veidā, kas nav paredzēts atsevišķu izstrādājumu aizsardzībai pret bojājumiem transportēšanas, iekraušanas un izkraušanas laikā.
B) “Elektrisko un elektronisko atkritumu un lūžņu” un citu atgriezumu un lūžņu jauktus sūtījumus klasificē pozīcijā 8549.
C) Šajā sadaļā neietilpst sadzīves atkritumi, kā definēts 38. nodaļas 4. piezīmē
Papildu piezīmes
1.
Instrumentus, kas nepieciešami mašīnu montāžai vai apkopei, klasificē kopā ar mašīnām, ar kurām tos ieved.
Kopā ar mašīnām ievestie maināmie instrumenti arī klasificējami kopā ar tām, ja tie ir mašīnas parastā aprīkojuma daļas un parasti tiek piegādāti kopā ar tām.
2.
Ja muitas noteikumi prasa, tad deklarētājam sava deklarācija jāpapildina ar ilustratīvu dokumentu (piemēram, instrukciju, prospektu, kataloga lappusi, fotogrāfiju), kas dod normālu mašīnas un tās izmantošanas aprakstu, galvenos raksturojumus un – nesamontētas vai izjauktas mašīnas gadījumā – tās montāžas shēmu, kā arī dažādu saiņu satura sarakstu.
3.
Pēc deklarētāja lūguma 2. punkta a) apakšpunkta vispārīgais noteikums atbilstīgi kompetentu iestāžu nosacījumiem attiecināms arī uz mašīnām, kuras ieved pa daļām.